   سڄي دنيا ۾ پکڙيل ڪورونا وائرس سبب جتي ماڻهو خوف ۽ هراس ۾ ورتل آهن، اتي ئي وري اداڪارا نمرا خان مداحن کي پنهنجي نڪاح جي خبر ٻڌائي خوش ڪري ڇڏيو. ڪورونا وائرس سبب پاڪستان جي سڀني صوبن ۾ لاڪ ڊائون آهي ۽ ان ئي دوران شوبز انڊسٽريءَ سان واسطو رکندڙ نمرا خان نڪاح ڪري ورتو آهي. من موهڻي اداڪارا پنهنجي انسٽاگرام اڪائونٽ تي مڙس سان گڏ ڪجهه تصويرون شيئر ڪندي ٻڌايو ته الحمدالله، منهنجو نڪاح ٿي ويو، مون کي رڳو توهان جي دعائن جي ضرورت آهي. نمرا جو مڙس لنڊن ۾ پوليس آفيسر آهي ۽ اداڪارا مڙس سان گڏ ئي لنڊن منتقل ٿي ويندي، جڏهن ته نمرا خان پنهنجو ڪم جاري رکندي. اداڪارا نمرا خان جي نڪاح جي تقريب گهر ۾ ئي ٿي ۽ سندس چوڻ هو ته لاڪ ڊائون ختم ٿيڻ کانپوءِ هڪ تقريب ڪوٺائينديس، جنهن ۾ منهنجا مٽ مائٽ ۽ دوست شرڪت ڪندا.